proxectonos/corpus_dominio_legal_administrativo_tmp huggingface dataset:
ORDE do 30 de marzo de 1999 de ampliación da vixencia da do 28 de setembro de 1998, pola que se regula no ámbito da Comunidade Autónoma de Galicia o procedemento de xestión de axudas do Plan de Aforro e Eficiencia Enerxética para 1998, durante o exercicio económico de 1999.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/04/1999

A orde desta consellería do 28 de setembro de 1998 regulou o procedemento para o outorgamento das axudas previstas no R.D. 615/1998, do 17 de abril, no marco do Plan de Aforro de Eficiencia Enerxética e dos fondos provenientes do Fondo Europeo de Desenvolvemento Rexional, limitando o seu ámbito temporal ó exercicio orzamentario de 1998.
Mais como queira que o devandito real decreto circunscribe o ámbito temporal do réxime das subvencións previstas nel ós exercicios orzamentarios de 1998 e 1999, resulta oportuno amplia-la vixencia da Orde do 28 de setembro de 1998 ó presente exercicio económico e outorgar un novo prazo para que os interesados poidan presenta-las súas solicitudes.
Na súa virtude e en uso das atribucións que me foron conferidas,
DISPOÑO:
Artigo único
1. A Orde do 28 de setembro de 1998, pola que se regula no ámbito da Comunidade Autónoma de Galicia o procedemento de xestión de axudas do Plan de Aforro e Eficiencia Enerxética para 1998 continuará vixente durante o exercicio orzamentario de 1999.
2. Os interesados poderán presenta-las súas solicitudes, nos termos que establece o artigo 7 da devandita orde, no prazo de 45 días naturais contando a partir do día seguinte ó da publicación desta orde no Diario Oficial de Galicia.
Disposición derradeira
Facúltase a Dirección Xeral de Industria para que dicte as disposicións que sexan necesarias para o desenvolvemento e aplicación do disposto nesta orde.
Santiago de Compostela, 30 de marzo de 1999.
Antonio Couceiro Méndez
Conselleiro de Industria e Comercio
DECRETO 89/1999, do 11 de marzo, polo que se aproba o escudo heráldico do Concello de Baltar (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/04/1999

O Concello de Baltar (Ourense) considerou adoptar unhas armas ou brasón propio no que, coa simboloxía adecuada e conforme ás tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/92, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e outras entidades locais, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, que derroga o anterior.
Visto o informe favorable emitido pola Comisión de Heráldica da Xunta de Galicia, á proposta do Concello de Baltar, segundo a cal a proposta de escudo incorpora como motivo fundamental destas armas a figura dunha montaña, que alude á Serra de Larouco, destacado accidente natural que concede singular fisonomía ó territorio municipal. Resáltase a figura dun cabalo, en lembranza da tradicional presencia desta especie en estado salvaxe,
así como unhas espigas, como representación da riqueza agrícola. Como complemento disponse en bordura unha cadea de ouro sobre negro que lembra a presencia xurisdiccional e o influxo histórico da Casa de Monterrey.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo único
Aproba-lo escudo heráldico do Concello de Baltar (Ourense), que quedará organizado do seguinte xeito: de prata (branco), unha montaña de sinople (verde), resaltada dun cabalo de prata e acompañada no xefe de dúas espigas de ouro (amarelo). Bordura de sable (negro) cunha cadea de ouro. Ó timbre coroa real pechada.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 17 de marzo de 1999, da Dirección Xeral de Persoal, pola que se anuncian as vacantes para cubrir no concurso de traslados entre funcionarios do corpo de mestres, convocado pola Orde do 30 de outubro (Diario Oficial de Galicia do 12 de novembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/04/1999

Para darlle cumprimento ó establecido na trixésimo quinta das normas comúns das convocatorias previstas
na Orde do 30 de outubro de 1998 (Diario Oficial de Galicia do 12 de novembro), esta dirección xeral
RESOLVE:
Anuncia-las vacantes recollidas na planificación escolar que serán cubertas no concurso de traslados que se cita e que figuran no anexo desta resolución.
Contra esta resolución cabe reclamación, no prazo de dez días naturais, contados a partir do día seguinte ó da publicación da presente resolución no Diario Oficial de Galicia.
Santiago de Compostela, 17 de marzo de 1999.
Jaime García y García
Director xeral de Persoal
CORRECCIÓN de erros.-Orde do 3 de marzo de 1999 pola que se aproban determinados modelos ós que se refire o Regulamento de desenvolvemento lexislativo do capítulo IV da Lei 8/1993, reguladora da Administración hidráulica, relativo ó canon de saneamento.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 05/04/1999

Advertidos erros na devandita orde, publicada no DOG nº 52, do martes, 16 de marzo de 1999, cómpre face-las oportunas correccións:
-Na páxina 2.997, no anexo I, en NOTAS, onde di: «(5) Enténdese como domicilio para os efectos de notificación se non se indica o contrario», debe dicir: «(4) Enténdese como domicilio para os efectos de notificación se non se indica o contrario».
-Na páxina 2.998, no anexo II:
Onde di: «Autoliquidación de regulación», debe dicir: «Autoliquidación de regularización».
Onde di: «Total; (A, +a, +R,)», debe dicir: «Total; (A +a +R)».
Onde di: «Cantidades perdidas», debe dicir: «Cantidades percibidas».
-Na páxina 2.999, no anexo III:
Onde di: «Número de abonados industriais dos que se percibiron cantidades», debe dicir: «Número de abonados industriais ós que se facturaron cantidades».
Onde di: «Número de abonados domésticos dos que se facturaron cantidades», debe dicir: «Número de abonados domésticos ós que se facturaron cantidades».
Onde di: «Resumo de Facturación», debe dicir:«Declaración de Facturación».
Onde di: «Uso industrial por cada contaminante», debe dicir: «Uso industrial por carga contaminante».
-Na páxina 3.001, no anexo V, onde di: «Total en m facturados», debe dicir: «Total de m facturados».
-Na páxina 3.002, no anexo VI, onde di: «Exercicio do ano», debe dicir: «Exercicio do ano».
ORDE do 17 de marzo de 1999 pola que se declara a alienabilidade do inmoble denominado As Triguerizas, situado na rúa Alameda, 1, termo municipal de Celanova (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 05/04/1999

A Comunidade Autónoma de Galicia, en virtude do Real decreto 2411/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de servicios e asistencia social, ten a titularidade do terreo situado na rúa Alameda, 1, termo municipal de Celanova (Ourense).
O Concello de Celanova solicitou á Consellería de Economía e Facenda a cesión do dito inmoble, co fin de dedicalo, entre outras actuacións, á construcción dun ximnasio-pavillón con pista polideportiva.
Mediante Decreto 372/1998, do 18 de decembro (DOG nº 4, do 8 de xaneiro de 1999), desafectouse do domicilio público o antedito inmoble, logo do informe favorable da Consellería de Educación e Ordenación Universitaria.
Co obxecto de posibilita-la cesión do dito inmoble, requírese a previa declaración da súa alienabilidade, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia e 60 do Decreto 50/1989, do 9 de marzo, polo que se aproba o Regulamento para a execución da antedita lei.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do predio situado na rúa Alameda, 1, termo municipal de Celanova (Ourense), que se describe como segue:
Soar coñecido como As Triguerizas, no lugar denominado Cercado, dunha superficie dunha hectárea, dez áreas e cincuenta centiáreas, que linda ó norte, rúa Celso Emilio Ferreiro; ó sur, campo da Feira de Celanova; ó leste, Avda. de San rosendo; e ó oeste, convento e horta parroquial.
O dito inmoble atópase inscrito no Rexistro da Propiedade de Celanova, no libro 83 de Celanova, folio 192, predio número 8.371, inscrición 3ª.
Santiago de Compostela, 17 de marzo de 1999.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería de Economía e Facenda
RESOLUCIÓN do 16 de decembro de 1999, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola Comisión Paritaria do III Convenio Colectivo Único para o persoal laboral da Xunta de Galicia na súa xuntanza do 14 de decembro de 1999 sobre a incorporación de categorías profesionais ó anexo II do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/12/1999

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2 e), para os efectos previstos nel, faise público que no correspondente servicio desta dirección xeral se presentou o 14 de decembro de 1999 certificación da secretaria da Comisión Paritaria do III Convenio Colectivo Único da Xunta de Galicia, na que se fai consta-lo acordo acadado na xuntanza do 14 de decembro de 1999 sobre a incorporación de categorías profesionais ó anexo II do convenio esta Dirección Xeral de Relacións Laborais,
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 16 de decembro de 1999.
José María Fernández Olea
Director xeral de Relacións Laborais
ANEXO
A Comisión Paritaria do III Convenio Colectivo Único para o persoal laboral da Xunta de Galicia na súa xuntanza do 14 de decembro de 1999 acordou incorporar, como consecuencia e ratificación do acordado con data do 23 de xuño de 1999 entre as consellerías de Medio Ambiente e as organizacións sindicais CC.OO e UGT sobre consolidación do emprego e posteriormente negociado por representantes da Administración co Comité Intercentros, ó anexo II do Convenio Colectivo Único para o persoal laboral da Xunta de Galicia as categorías seguintes:
Grupo I categoría 37. Titulado superior ambiental.
Grupo I categoría 38. Técnico superior de defensa contra incendios forestais.
Grupo II categoría 41. Técnico ambiental.
Grupo IV categoría 37. Oficial 2ª mecánico de máquinas de defensa contra incendios forestais.
Grupo V categoría 10 F. Peón forestal.
Grupo V categoría 14 A. Peón conductor de defensa contra incendios forestais.
DECRETO 336/1999, do 9 de decembro, polo que se aproba a rehabilitación do escudo heráldico e maila bandeira do Concello de Mondoñedo (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/12/1999

O Concello de Mondoñedo (Lugo) considerou conveniente organizar correctamente o seu escudo heráldico e a bandeira municipal para perpetualos con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, do 2 de novembro de 1999, emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de decembro de mil novecentos noventa e nove,
DISPOÑO:
Artigo 1º
Aproba-la rehabilitación do escudo heráldico do Concello de Mondoñedo (Lugo), que quedará organizado do seguinte xeito: de gules (vermello), o cáliz de ouro (amarelo), sumado da Sagrada Forma de prata (branco) e acompañado de sete cruces deles, tres en cada flanco e unha na punta, esta flanqueada das letras M e O de ouro. Ó timbre, coroa real pechada.
Artigo 2º
Aproba-la rehabilitación da bandeira do Concello de Mondoñedo (Lugo), que quedará organizada do seguinte xeito: sobre pano vermello, o cáliz de amarelo, sumado da Sagrada Forma de branco e acompañado de seis cruces tamén de branco, tres á hasta e tres ó batente.
Santiago de Compostela, nove de decembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 337/1999, do 9 de decembro, polo que se aproba o escudo heráldico do Concello de Castrelo do Val (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/12/1999

O Concello de Castrelo do Val (Ourense), considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia
peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Visto o informe favorable, do 2 de novembro de 1999, emitido pola Comisión de Heráldica da Xunta de Galicia, por proposta do Concello de Castrelo do Val (Ourense), segundo o que se recollen alusións ós aspectos máis destacables da súa singularidade histórica: un castelo, que recorda ó que dá nome á municipalidade, unha cruceta patada, que alude ó vello mosteiro de Servoi, e dúas vieiras, finalmente, que simbolizan a ruta xacobea denominada da Prata. Como oportuno complemento, disponse unha orla coa cadea heráldica que portaron os titulares do condado de Monterrei, a presencia dos cales e o seu influxo histórico nestas terras foi verdadeiramente notable.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de decembro de mil novecentos noventa e nove
DISPOÑO:
Artigo único.-Aproba-lo escudo heráldico do Concello de Castrelo do Val (Ourense), que quedará organizado do seguinte modo: de sínople (verde), unha torre de ouro (amarelo) acompañada en xefe dunha cruceta patada do mesmo flanqueada de dúas vieiras de prata (branco); bordura de sable (negro) cunha cadea de ouro. Ó timbre, coroa real pechada.
Santiago de Compostela, nove de decembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 335/1999, do 9 de decembro, polo que se modifica o escudo heráldico do Concello de Rianxo (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/12/1999

O Concello de Rianxo (A Coruña) considerou conveniente organizar correctamente as súas armas municipais, de xeito que se recollese a mellor tradición heráldica do antigo escudo, aprobado pola Corporación no ano 1961 e recoñecido legalmente por Decreto 860/1963. Para iso, e de acordo coas facultades que lle confiren as disposicións legais vixentes, elevou o informe histórico heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, fun
cionamento e réxime xurídico das corporacións locais, aprobado polo R.D. 2568/1986, do 28 de novembro, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Visto o informe favorable, do 2 de novembro de 1999, emitido pola Comisión de Heráldica da Xunta de Galicia, por proposta do Concello de Rianxo, segundo a que se recollen correctamente tódolos elementos do antigo escudo: o muro ameado e as ondas coa áncora e o castelo nos manteis.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de decembro de mil novecentos noventa e nove,
DISPOÑO:
Artigo único.-Aproba-la modificación do escudo heráldico do Concello de Rianxo (A Coruña), que quedará organizado do seguinte xeito: de azur (azul), o muro ameado de ouro (amarelo) e tres ondas de prata na punta. Mantelado: primeiro, de gules (vermello), a áncora de prata (branco); segundo de azur, o castelo de ouro. Ó timbre, coroa real pechada.
Santiago de Compostela, nove de decembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 338/1999, do 3 de decembro, polo que se modifica o Regulamento de viveiros de cultivos mariños nas augas de Galicia, aprobado polo Decreto 406/1996, do 7 de novembro.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 30/12/1999

O presente decreto ten por obxecto a modificación do artigo 37 do Regulamento de viveiros de cultivos mariños nas augas de Galicia, co fin de regula-lo abastecemento de semente de mexillón en banco natural de acordo coa experiencia obtida desde a súa entrada en vigor.
O sector mexilloeiro vén demostrando que as campañas de extracción de semente de mexillón están suxeitas a unha dinámica conxuntural e que depende de factores variables como a climatoloxía, a problemática social das zonas de extracción ou a maior ou menor abundancia de semente, nun período determinado do ano.
As modificacións que se introducen teñen como finalidade permitir que tanto as zonas como os períodos de extracción se establezan mediante o desenvolvemento da correspondente orde, permitindo este tipo de regulación unha maior flexibilidade e facilidade de resposta á variabilidade do estado dos recursos.
Na súa virtude, por proposta do conselleiro de Pesca, Marisqueo e Acuicultura, oídas as organizacións representativas do sector, de acordo co dictame do Consello Consultivo de Galicia e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Artigo único.-Modifícanse os números 1 e 2 do artigo 37 do Decreto 406/1996, do 7 de novembro, polo que se aproba o Regulamento de viveiros de cultivos mariños nas augas de Galicia, que quedarán coa seguinte redacción:
1. As condicións das habilitacións para o abastecemento de semente en banco natural, as zonas e períodos de extracción, e as cantidades máximas que se extraerán en cada zona, regularanse mediante orde da Consellería de Pesca, Marisqueo e Acuicultura.
2. Os concesionarios de bateas dedicados ó cultivo de mexillón que desexen abastecerse de semente de banco natural, deberán solicitalo ás delegacións territoriais da Consellería de Pesca, Marisqueo e Acuicultura.
As delegacións territoriais resolverán as peticións de conformidade coa regulación contida na orde indicada no parágrafo primeiro deste artigo.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
Amancio Landín Jaráiz
Conselleiro de Pesca, Marisqueo e Acuicultura
ORDE do 30 de novembro de 1999 pola que se fixa o prezo de venda ó público da publicación A Estación Fitopatolóxica Agrícola da Coruña.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 30/12/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 30 de novembro de 1999.
Cástor Gago Álvarez
Conselleiro de Agricultura, Gandería
e Política Agroalimentaria
ANEXO I
A Estación Fitopatolóxica Agrícola da Coruña: 1.480 ptas.
ORDE do 29 de novembro de 1999 pola que se lle autoriza o cambio de titularidade ó centro privado Atalaya de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/12/1999

Examinado o expediente incoado pola titularidade do centro privado Atalaya de Vigo (Pontevedra), polo que se solicita o cambio de titularidade do devandito centro.
Resultando que mediante escrito notarial, Alfonso Miguel Pardo Vilariño cede a súa titularidade, para tódolos efectos, a Colegio Atalaya Vigo, S.L.
Resultando que o referido centro docente ten a correspondente autorización para imparti-las ensinanzas que no anexo desta orde se relacionan.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Atalaya de Vigo (Pontevedra) a favor de Colegio Atalaya Vigo, S.L. con tódolos dereitos e obrigas contraídas polo cesionista Alfonso Miguel Pardo Vilariño, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999, (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 29 de novembro de 1999.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: rúa Portela, 87.
Código do centro: 36010897.
Denominación: Atalaya.
Titular: Colegio Atalaya Vigo, S.L.
Composición resultante.
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
ORDE do 23 de novembro de 1999 pola que se extingue a autorización, por cesamento de actividades, do centro privado EPA Cristo de la Victoria de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/12/1999

Visto o expediente sobre extinción de autorización, por cesamento de actividades, do centro privado EPA Cristo de la Victoria, sito na rúa Baiona, 95 de Vigo, iniciado ó abeiro do artigo 17.1º do Decreto 133/1995, do 10 de maio (Diario Oficial de Galicia do 22), sobre autorización de centros docentes privados para impartir ensinanzas de réxime xeral non
universitarias e do punto oitavo.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
A Consellería de Educación e Ordenación Universitaria, en virtude do establecido no artigo 16 do Decreto 133/1995 e por proposta da Dirección Xeral de Centros e Inspección Educativa,
DISPÓN:
Primeiro.-Extingui-la autorización, por cesamento de actividades, do centro privado EPA Cristo de la Victoria de Vigo, do que os demais datos se relacionan no anexo desta orde.
Segundo.-Esta orde entrará en vigor o mesmo día da súa publicación no Diario Oficial de Galicia.
Terceiro.-Contra esta disposición, que esgota a vía administrativa, o interesado poderá interpoñer recurso potestativo de reposición ante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 23 de novembro de 1999.
Celso Currás Fernández
Conselleiro de Educación e Ordenación Universitaria
ANEXO
Provincia de Pontevedra.
Código do centro: 36016012.
Concello: Vigo.
Localidade: Vigo.
Enderezo: Baiona, 95.
Denominación: Cristo de la Victoria.
Titular: Juan José González Maestro.
DECRETO 305/1999, do 4 de novembro, polo que se declara a urxente ocupación, para efectos de expropiación forzosa, polo Concello de Sandiás (Ourense), dos bens e dereitos necesarios para a realización das obras do proxecto de beirarrúas e iluminación pública en Couso de Limia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/11/1999

O Concello de Sandiás (Ourense), en sesión realizada o día 11 de maio de 1999, aprobou o proxecto de beirarrúas e iluminación pública en Couso de Limia e na sesión do 27 de xaneiro de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 21 de outubro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 5 de outubro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por
que para a protección de peóns ante o incremento do tráfico rodado, faise necesario o retranqueo de peches de predios nas saídas do núcleo, co fin de obte-lo largo necesario para a localización de beirarrúas, ó non poder ser reducido o largo de calzada dadas as esixencias establecidas na normativa vixente da rede vial provincial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catro de novembro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Sandiás (Ourense), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de beirarrúas e iluminación pública en Couso de Limia.
Santiago de Compostela, catro de novembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 13 de decembro de 1999 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 30/12/1999

O Decreto 155/1995, do 3 de xuño, establece a regulación do Consello Galego de Medio Ambiente,
determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do ambiente.
Por outra banda o Regulamento de organización e funcionamento do Consello Galego de Medio Ambiente, aprobado polo Pleno o día 12 de abril de 1996 establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento o presidente do Consello, polo que, solicitada pola Dirección Xeral de Recursos Mariños da Consellería de Pesca, Marisqueo e Acuicultura, o cesamento do vocal designado pola área ambiental de augas marítimas, procede acordalo e nomea-lo novo representante proposto pola dirección xeral.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 482/1997, do 26 de decembro, polo que se establece a estructura orgánica da Consellería de Medio Ambiente
DISPOÑO:
Artigo 1º
Que cese Antonio Fernández Cordeiro como vocal titular pola área ambiental de augas marítimas do Consello Galego de Medio Ambiente en representación da Dirección Xeral de Recursos Mariños da Consellería de Pesca, Marisqueo e Acuicultura.
Artigo 2º
Designar a Xosé Manoel Romarís Pais como vocal titular pola área ambiental de augas marítimas do Consello Galego de Medio Ambiente por proposta da Dirección Xeral de Recursos Mariños da Consellería de Pesca, Marisqueo e Acuicultura, que cesa no seu anterior posto de vocal suplente.
Artigo 3º
Designar a Araceli Hidalgo Cortijo como vocal suplente pola área ambiental de augas marítimas do Consello Galego de Medio Ambiente por proposta da Dirección Xeral de Recursos Mariños da Consellería de Pesca, Marisqueo e Acuicultura.
Santiago de Compostela, 13 de decembro de 1999.
Carlos del Álamo Jiménez
Conselleiro de Medio Ambiente
ORDE do 19 de outubro de 1999 pola que se autoriza a inclusión da escola de música municipal de Baiona (Pontevedra) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/11/1999

O artigo 39.5º da Lei orgánica 1/1990, do 3 de outubro, de ordenación xeral do sistema educativo,
establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo concello de Baiona (Pontevedra), os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude
DISPOÑO:
Primeiro.-A escola, da que se mencionan os seus datos no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de outubro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Baiona.
Localidade: Baiona.
Enderezo: rúa Alférez Barreiro, 20-21.
Código do centro: 36024100.
Denominación específica: Escola de Música Municipal de Baiona.
Titular: Concello de Baiona (Pontevedra).
ORDE do 5 de novembro de 1999 pola que se declara de interese galego a Fundación Observatorio Urbano do Eixo Atlántico e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/11/1999

Con data do 20 de outubro de 1999 publicouse no Diario Oficial de Galicia a orde da Consellería da Presidencia e Administración Pública do 5 de outubro de 1999, pola que se clasifica como mixta a Fundación Observatorio Urbano do Eixo Atlántico, adscribíndoa á Consellería da Presidencia e Administración Pública que terá que exercer plenamente o protectorado sobre ela.
A fundación foi constituída en escritura pública outorgada en Vigo, o día 2 de abril de 1998, ante o notario Álvaro Moure Goyanes, co número seiscentos un do seu protocolo, por Manuel Pérez Álvarez que intervén en nome da Asociación do Eixo Atlántico do Noroeste Peninsular; esta escritura foi emendada por outra posterior do dezasete de setembro de 1999, outorgada en Vigo ante o notario José Luis Lorenzo Areán e co número de protocolo dous mil cincocentos vintecatro.
Esta fundación, ó abeiro do establecido no artigo 6 dos seus estatutos, ten por obxecto e finalidade, entre outros, a creación do Observatorio Urbano do Eixo Atlántico, que ten por obxectivo principal a implantación dun sistema permanente de recollida e difusión de datos cuantitativos e cualitativos nos concellos que se integran na asociación de cidades do Eixo Atlántico do Noroeste Peninsular, que contribúan á mellora do coñecemento sistemático da realidade socioeconómica de Galicia e norte de Portugal, configurando un sistema de alerta sobre o comportamento daquelas variables que mellor reflicten o dinamismo económico das dúas rexións.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do Protectorado das Fundacións de Interese Galego,
DISPOÑO:
Artigo único.
1. Declarar de interese galego a Fundación Observatorio Urbano do Eixo Atlántico ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Observatorio Urbano do Eixo Atlántico no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de novembro de 1999.
Jaime Pita Varela
Conselleiro da Presidencia e Administración Pública
ORDE do 9 de novembro de 1999 pola que se concede o Premio Galicia á Innovación Empresarial, correspondente ó Premio Galicia de Investigación 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/11/1999

Por orden da Consellería da Presidencia e Administración Pública do 2 de xuño de 1999 (DOG do 8 de xuño), convocouse o Premio Galicia á Innovación Empresarial correspondente ó Premio Galicia de Investigación 1999.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Concederlle o Premio Galicia á Innovación Empresarial, correspondente ós Premios Galicia de Investigación 1999, á empresa Astine, S.A., pola súa innovación Nova Bifornia para o Troquelado Rotativo.
Esta orde pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 9 de novembro de 1999.
Jaime Pita Varela
Conselleiro da Presidencia e Administración Pública
ORDE do 22 de novembro de 1999 pola que se extingue a autorización, por cesamento de actividades, do centro privado de formación profesional de segundo grao Azorín da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/12/1999

Visto o expediente sobre extinción de autorización, por cesamento de actividades, do centro privado de formación profesional de 2º grao Azorín, sito na Avenida de Fisterra, 280, da Coruña, iniciado ó abeiro do artigo 17.1º do Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e do punto oitavo.1º da Orde do 20 de setembro de 1995 (DOG do 15 de decembro) pola que se desenvolve o antedito decreto.
A consellería de Educación e Ordenación Universitaria, en virtude do establecido no artigo 16 do Decreto 133/1995 e por proposta da Dirección Xeral de Centros, e Inspección Educativa
DISPÓN:
Primeiro.-Extingui-la autorización, por cesamento de actividades, do centro privado de formación profesional de 2º grao Azorín da Coruña, do que os demais datos se relacionan no anexo desta orde.
Segundo.-Esta orde entrará en vigor o mesmo día da súa publicación no Diario Oficial de Galicia.
Terceiro.-Contra esta disposición, que esgota a vía administrativa, o interesado poderá interpoñer recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de
xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 22 de novembro de 1999.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Código do centro: 15003972.
Enderezo: Avenida de Fisterra, 280.
Denominación: Azorín.
Titular: Raquel Pichel Guerrero.
Autorización do cesamento de actividades do centro.
RESOLUCIÓN do 23 de decembro de 1999, da Dirección Xeral da Función Pública, pola que se fan públicas as listas para a cobertura, con carácter temporal, mediante o nomeamento de persoal interino, de postos de traballo reservados a funcionarios, reguladas no Decreto 89/1997, do 10 de abril, e correspondentes ó corpo facultativo superior da Xunta de Galicia, escala de enxeñeiros de minas, de conformidade co punto terceiro da Resolución do 21 de outubro de 1999 (Diario Oficial de Galicia número 210, do 29 de outubro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/12/1999

Publicada a Resolución do 21 de outubro de 1999 (DOG nº 210, do 29 de outubro) relativa á publicación das listas para a cobertura, con carácter temporal, mediante o nomeamento de persoal interino, de postos de traballo reservados a funcionarios, reguladas no Decreto 89/1997, do 10 de abril, e corres
pondentes ó corpo facultativo superior da Xunta de Galicia, escala de enxeñeiros de minas, e unha vez rematado o prazo previsto no punto terceiro da citada resolución, constatada a existencia dalgúns erros materiais nas listas publicadas por parte da comisión permanente de selección de persoal para a cobertura de postos de traballo reservados a funcionarios, unha vez elevada a correspondente proposta, esta dirección xeral
RESOLVE:
Primeiro.-Facer públicas, unha vez corrixidos os erros materiais constatados, as listas para a cobertura con carácter temporal para o nomeamento de persoal interino de postos de traballo reservados a funcionarios correspondentes ó corpo facultativo superior da Xunta de Galicia, escala de enxeñeiros de minas da forma que a continuación se indica:
Anexo I: figuran os solicitantes incluídos nas listas.
Anexo II: figuran os solicitantes excluídos con expresión das causas de exclusión.
Segundo.-Os citados anexos atópanse expostos nos taboleiros de anuncios da Consellería da Presidencia e Administración Pública e nos das súas delegacións provinciais, no da Delegación Territorial da Consellería de Pesca, Marisqueo e Acuicultura en Vigo e nas oficinas comarcais da Xunta de Galicia.
Terceiro.-As listas entrarán en vigor a partir do día seguinte ó da publicación da presente resolución no Diario Oficial de Galicia.
Para os efectos de información o teléfono de contacto é o 902 12 00 12 en horarios de 9 a 19 horas de luns a venres e de 9 a 14 horas os sábados.
Cuarto.-Contra a presente resolución poderán os interesados interpoñer recurso de alzada perante o conselleiro da Presidencia e Administración Pública no prazo dun mes a partir do día seguinte á publicación da presente resolución no Diario Oficial de Galicia.
Santiago de Compostela, 23 de decembro de 1999.
Joaquín López-Rúa Soler
Director xeral da Función Pública
RESOLUCIÓN do 28 de outubro de 1999, da Dirección Xeral de Relacións Laborais, pola que se ordena a publicación do acordo sobre criterios de reparto do Fondo de Acción Social para o exercicio 1998, para o persoal transferido do Instituto Nacional de Emprego polo Real decreto 1375/1997, do 29 de agosto e polo Real decreto 232/1998, do 16 de febreiro, aprobado polo Consello da Xunta de Galicia o día 14 de outubro de 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/11/1999

Visto o acordo sobre criterios de reparto do Fondo de Acción Social para o exercicio 1998, no que se recolle o acordo aprobado o día 23 de setembro de 1999, entre representantes da Administración autonómica e a organización sindical CIG, representada na mesa xeral de negociación de funcionarios e no comité intercentros do persoal laboral, así como na comisión de reparto das Axudas de Acción Social do ano 1998, consistente en: abri-lo prazo de presentación de solicitudes polo prazo dun mes a partir do día da súa publicación no Diario Oficial de Galicia e unicamente para os solicitantes que resultaron excluídos nas listas definitivas do Fondo de Acción Social do ano 1998, ós que lles será de aplicación a normativa establecida no anexo da Resolución do 17 de xullo de 1998, da Dirección Xeral de Relacións Laborais (DOG nº 146 do 30 xullo), e de conformidade co disposto no artigo 36 da Lei 9/1987, do 12 de xuño.
A Dirección Xeral de Relacións Laborais
ACORDA:
Primeiro.-Ordena-la inscrición do devandito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 28 de outubro de 1999.
Jose María Fernández Olea
Director xeral de Relacións Laborais
ORDE do 11 de novembro de 1999 pola que se fixa o prezo de venda ó público da publicación Código Galego de Boas Prácticas Agrarias.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 30/11/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase co IVE incluído.
Santiago de Compostela, 11 de novembro de 1999.
Cástor Gago Álvarez
Conselleiro de Agricultura, Gandería e Política Agroalimentaria
ANEXO I
Cógido Galego de Boas Prácticas Agrarias: 550 pesetas.